




KONSULTACIJA SU RINKOS DALYVIAIS  
DĖL LABORATORIJŲ INFORMACINĖS SISTEMOS VIEŠOJO PIRKIMO
                        
Lietuvos Respublikos aplinkos ministerijos Aplinkos projektų valdymo agentūra numato vykdyti Laboratorijų informacinės sistemos pirkimą.
Siekdami kokybiškai pasirengti pirkimui, kviečiame galimus rinkos dalyvius į rinkos konsultaciją. Rinkos konsultacija bus vykdoma vadovaujantis LR Viešųjų pirkimų įstatymo 27 straipsnio nuostatomis.
[bookmark: _Hlk93582290]Rinkos konsultacija bus vykdoma Centrinės viešųjų pirkimų informacinės sistemos priemonėmis (CVP IS) - kviečiame pateikti raštu atsakymus iki CVP IS nurodyto termino.
Rinkos dalyviai kviečiami pateikti siūlymus/pastebėjimus/rekomendacijas ir atsakymus į pateiktus klausimus. Informaciją prašome pateikti pasinaudojant CVP IS susirašinėjimo funkcija.
Tiekėjo pateikti atsakymai nelaikytini pasiūlymu ir bus naudojami tik rinkos tyrimo tikslais, siekiant tinkamai pasirengti būsimam pirkimui.
Rinkos konsultacija skelbiama iki pirkimo pradžios. Rinkos konsultacijos paskirtis – pasirengti pirkimui (-ams) ir iki pirkimo (-ų) pradžios informuoti rinkos dalyvius bei kitus suinteresuotus asmenis apie ketinamą ateityje vykdyti pirkimą ir sudaryti sąlygas rinkos dalyviams ir kitiems suinteresuotiems asmenims pateikti klausimus, pastebėjimus. Rinkos konsultacija nėra skelbimas apie pirkimą ar išankstinis skelbimas apie pirkimą. Šios rinkos konsultacijos paskelbimu dalyviai nėra kviečiami varžytis dėl pirkimo sutarties. Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui prioriteto/pirmenybės viešiesiems pirkimams, kurie bus vykdomi ateityje, ar jų rezultatams. Vadovaujantis LR Viešųjų pirkimų įstatymo 27 str. 3 ir 4 d., rinkos konsultacijos dalyviai, nepažeidžiant visų pirkime dalyvaujančių teisių ir konkurencijos, nepraranda teisės dalyvauti pirkimuose.
Rinkos konsultacijos metu, remiantis galimų rinkos dalyvių turimomis žiniomis, ir/arba patirtimi dalyvaujant panašių prekių pirkimuose, numatoma išsiaiškinti su pirkimo specifika susijusius klausimus.

Prašome atsakyti į šiuos klausimus:
	
TEMA, KLAUSIMAS
	RINKOS KONSULTACIJOS DALYVIO ATSAKYMAS IR (AR) SIŪLYMAI*

	I. Pirkimo objektas ir techninė specifikacija
	

	1. Ar pirkimo dokumentuose aiškiai ir pakankamai tiksliai apibrėžtas pirkimo objektas (laboratorijų informacinė sistema, diegimas, integracijos, vystymas, palaikymas ir ekspertų paslaugos)? 
	

	2. Ar, įvertinę techninėje specifikacijoje nustatytus reikalavimus, galite įgyvendinti visus numatytus informacinės sistemos funkcionalumus ir suteikti visas susijusias paslaugas (diegimo, konfigūravimo, integravimo, migravimo, vystymo, palaikymo ir ekspertų paslaugas) visa apimtimi? Jei ne – prašome nurodyti konkrečius reikalavimus ar jų dalis, kurių įgyvendinimas kelia riziką arba reikalauja patikslinimo.
	

	3. Ar techninės specifikacijos reikalavimai yra aiškūs, pamatuojami ir pakankamai detalūs, kad būtų galima parengti pasiūlymą ir įgyvendinti sprendimą? Jei ne – prašome nurodyti konkrečius reikalavimus, kuriuos reikėtų patikslinti.
	

	4. Ar techninėje specifikacijoje nustatyti reikalavimai leidžia pasiūlyti lygiaverčius rinkoje esančius sprendimus ir neriboja konkurencijos? Jei ne – prašome nurodyti konkrečius reikalavimus ir pateikti siūlomus pakeitimus.
	

	5. Ar pakankamai aiškiai apibrėžti reikalavimai šioms sritims:
· integracijoms su kitomis informacinėmis sistemomis ir laboratorine įranga; 
· duomenų migracijai; 
· informacijos saugai; 
· sistemos veikimo našumui; 
· palaikymo ir vystymo paslaugoms?
	

	II. Specialiosios pirkimo sąlygos
	

	6. Ar specialiosiose pirkimo sąlygose nustatyti reikalavimai ir sąlygos (įskaitant pirkimo objekto apibrėžimą, pasiūlymų rengimo ir pateikimo reikalavimus, kvalifikacijos, vertinimo, demonstracijos bei sutarties vykdymo sąlygas) yra aiškūs, proporcingi ir realiai įgyvendinami rinkos sąlygomis? Jei ne – prašome nurodyti konkrečias sąlygas, kurios turėtų būti patikslintos ar pakeistos.
	

	III. Konkurencija ir kvalifikacija
	

	7. Ar nustatyti kvalifikacijos reikalavimai yra proporcingi pirkimo objektui ir neriboja konkurencijos?
	

	8. Ar reikalavimas turėti patirties diegiant laboratorines ir/ar specializuotas informacines sistemas yra tinkamas? Ar reikėtų įtraukti patirtį su kitomis sudėtingomis informacinėmis sistemomis?
	

	9. Ar 3 metų laikotarpis ir reikalaujama sutarčių patirtis yra tinkami? Ką rekomenduotumėte keisti?
	

	10. Kiek potencialių tiekėjų, Jūsų vertinimu, galėtų dalyvauti šiame pirkime?
	

	IV. Ekonominio naudingumo vertinimas
	

	11.	 Ar kainos ir kokybės kriterijų proporcija (70 % kaina ir 30 % kokybė) tinkamai atspindi laboratorinės informacinės sistemos pirkimo specifiką? Kokią proporciją rekomenduotumėte taikyti?
	

	12.	 Ar kokybės kriterijus „Informacinės sistemos naudojimo patogumas ir naudotojo patirtis (UX/UI)“ yra pakankamas? Ar rekomenduotumėte įtraukti papildomus aspektus: 
•	laboratorinių procesų atitikimą; 
•	darbo efektyvumą; 
•	integracijų patogumą; 
•	administravimo patogumą; 
•	palaikymo procesus; 
•	duomenų eksporto ir ataskaitų lankstumą?
	

	13.	 Ar nustatyti UX/UI kriterijai ir jų svoriai tinkamai atspindi laboratorijos naudotojų poreikius?
	

	14.	 Ar vertinimo metodika (0–2 balų sistema) leidžia objektyviai atskirti tiekėjų pasiūlymus?
	

	V. Demonstracija
	

	15. Ar demonstracijos tvarka leidžia objektyviai palyginti tiekėjų sprendimus?
	

	16.	 Ar demonstracijos scenarijai apima svarbiausius laboratorijos darbo procesus? Kokius papildomus procesus rekomenduotumėte įtraukti?
	

	17. Ar demonstracijos metu turėtų būti vertinamas ne tik UX/UI, bet ir realių funkcijų atlikimas pagal praktines laboratorines užduotis?
	

	18. Ar demonstracija turėtų būti atliekama naudojant realius arba realistiškus bandymų duomenis? Ar vertinime turėtų dalyvauti galutiniai sistemos naudotojai (laboratorijos darbuotojai)?
	

	VI. Sutartis, įgyvendinimas ir kaina
	

	19.	 Ar sutarties sąlygos ir numatyti įsipareigojimai yra realiai įgyvendinami rinkos sąlygomis? Kokias pagrindines rizikas matote?
	

	20. Ar numatytas diegimo grafikas ir projekto įgyvendinimo etapai yra realūs? Koks, Jūsų vertinimu, būtų realistiškas projekto įgyvendinimo laikotarpis?
	

	21.	 Prašome pateikti preliminarią pasiūlymo kainą (be PVM) pagal techninę specifikaciją.
(Informacija nebus viešinama.)
	

	22.	 Kokie pagrindiniai veiksniai lemia tokio projekto kainą?
	

	23.	 Kitos pastabos ir pasiūlymai.
	











